**Høringssvar - ny Kultur – og Idrætspolitik**

 **Resumé**

1. **Fredericia Byorkester/ v. Anders Nørregaard**FBO mener, at de allerede i høj grad lever op til politikken. De er dog bekymret for, om de fremover kan få tilskud til deres tilbagevendende koncerter ifølge den nye beslutning, om at arrangementer kun kan få tilskud 2 gange.
***Forvaltningen svarer på denne****.*
2. **Herdis Jakobsen (repræsenterer religiøs børneklub**??)
Er utilfreds med, at de ikke er tilskudsberettiget.
***Forvaltningen svarer på denne.***
3. **Handicaprådet/ v. Jacob Jacobsen**Foreslår 3 sproglige rettelser, hvor handicappede eksplicit indskrives, ellers tilfredshed med politikken.
4. **Fredericia Golfklub/ v. Jan Bonfils**Beklager, at lokaletilskuddet ikke også gælder ældre borgere.
5. **Niels Erik Aggesen**Foreslår etablering af et Kulturelt Råd, som vi har haft det før.
Foreslår, at de elektroniske infotavler ved indfaldsvejene bruges til at reklamere for kulturelle arrangementer, så det ikke udelukkende er Shopping og Fredericia C.
6. **Ungebyrådet**Ros til indholdet, men fremhæver de unges behov for at have steder at udfolde sig. Bemærker, at man også skal have øje for talentudvikling på andre steder end idræt, eks. gaming og teater. Foreslår klippekort, så børn og unge af forældre, der ikke har så mange midler også kan deltage i fritidsaktiviteter.
7. **Fredericia Skakforening/ v. John NIelsen**Efterlyser et Foreningernes hus med lokaler for foreninger
8. **Fredericia Idrætscenters Udviklingsråd**Savner generelt, at K&F politikken ikke i tilstrækkelig grad er koblet sammen med Fredericia Kommunes sundhedspolitik.
Synes politikken er for lidt håndgribelig og vil gerne indgå i en dialog, hvor deres høringssvar uddybes.
9. **SIF/ v. Christoffer Riis Svendsen**Vil også gerne have et foreningshus – dog helst et idrættens aktivitetshus, der fungerer som mødested for idrætsforeninger. De anviser konkrete steder. Vil gerne inddrages i arbejdet med konkrete handleplaner. Efterlyser mere administrativ smidighed, når der arrangeres events i byrummet.
10. **Bredstrup-Pjedsted Idrætsforening/ v. Henrik Væver**Udtrykker bekymring over, at der fokuseres på at fremme den uorganiserede idræt. Det må ikke ske på bekostning af det organiserede foreningsliv.
Foreslår konkret formulering, der indeholder intention om at lette eller fjerne administrative byrder via forenkling.
De bifalder ikke kontingentnedsættelse det første år, det giver dårligere økonomi for foreningerne.
De ønsker mere uddannelse til trænere.
De ønsker 3 konkrete formuleringer, hvor der eksplicit er formuleringer, hvor det tydeliggøres, at det hele kommunens politik og ikke kun en ”midtbypolitik”
11. **Børne- og Ungdomskorpsenes Samråd/ v. Jan Møller Jørgensen**Høringsfristen har været for kort, og politikken er for generel og holdt i overskrifter, hvilket tolkes som om, der ikke er lagt op til ændringer.
Efterlyser anerkendelse for det store frivillige arbejde, der udføres i BUS. Føler sig stødt over formuleringen om tilskyndelse til udvikling, da der allerede nu foregår løbende udvikling.
12. **Seniorrådet/ v. Flemming Larsen**Gør opmærksom på, at aktivitetscentrene også er kulturelle samlingssteder.
Er bekymret for, hvordan man skaffer de økonomiske midler til de visionære mål.
Gør opmærksom på, at man skal aktivt gøre noget for at alle befolkningsgrupper bosætter sig inden for voldene – og ikke kun ældre. En manglende mangfoldighed af beboere vil forhindre det attraktive og aktive byliv, som man ønsker.
Beklager, at talentudvikling kun forbindes med børn og unge, der er også ældre, der rummer talent.
Bedre lysforhold på volden, som mange bruger som rum for bevægelse og idræt.
Man efterlyser, at de ældre eksplicit er nævnt flere steder i teksten.
13. **Aftenskolerne i Fredericia / v. Leif Uhrhøj**AIF har svært ved at se sig selv i politikken, og foreslår konkrete mål for, at flere deltager i foreninger, undervisning og kulturelle aktiviteter.
Opstiller en række forslag til mål for området, der vedrører en større variation i tilbuddet, sikring af tilskudsbrøker, etablere undervisningslokaler beregnet til voksne, sikrer varmtvandsbassin, ønske om partnerskabsaftaler.
Har forslag til konkrete sproglige tilføjelser, hvor bla. aftenskolerne skrives mere eksplicit ind.
14. **Folkeoplysningsrådet**Ønsker et aktivitetshus.
Titlen på politikken skal udvides til også at være en fritidspolitik, og at det præciseres at politikken er for alle borgere.
Bryder sig ikke om den visuelle opdeling i 3 områder.
15. **Erritsø Idrætscenter/ v. Ole Sørensen**Roser politikken, men gør opmærksom på, at de 4 lokalområder (Erritsø, Bredstrup Pjedsted, Trelde og Taulov) ses som fyrtårne, der tilskynder til bosætningen.
Gør opmærksom på, at et indsatsområde bør være at hjælpe foreningerne med at tilpasse sig en ny virkelighed, hvor det vil være sværere at rekruttere frivillige ledere.
Der er i dag faciliteter såvel i FIC som i lokalområderne, hvor faciliteterne ikke udnyttes fuldt ud. Efterlyser en model, hvor et samarbejde med skolerne i områderne kunne løse en del af denne problemstilling.Kultur & Idræt 14. maj 2016